CELEX: 32009R0732
Language: fi
Date: 2009-08-10 00:00:00
Title: Komission asetus (EY) N:o 732/2009, annettu 10 päivänä elokuuta 2009 , tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 111. kerran

12.8.2009   
            
            
               FI
            
            
               Euroopan unionin virallinen lehti
            
            
               L 208/3
            
         
      KOMISSION ASETUS (EY) N:o 732/2009,
   annettu 10 päivänä elokuuta 2009,
   tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 111. kerran
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan ensimmäisen luetelmakohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee. Luetteloon sisältyi Uthman Omar Mahmoud.
            
         
               (2)
            
            
               Euroopan yhteisöjen ensimmäisen oikeusasteen tuomioistuin päätti 11 päivänä kesäkuuta 2009 (2) kumota asetuksen (EY) N:o 881/2002 siltä osin kuin se koskee Omar Mohammed Othmania.
            
         
               (3)
            
            
               Ennen kuin ensimmäisen oikeusasteen tuomioistuin antoi tuomionsa komissio julkaisi Uthman Omar Mahmoudille osoitetun ilmoituksen (3), jossa hänelle annettiin tiedoksi, että al-Qaidaa ja Talebania koskeva YK:n pakotekomitea oli ilmoittanut luetteloon lisäämiseen syyt, joita oli mahdollista tiedustella komissiolta, jotta henkilö saisi tilaisuuden esittää näkemyksensä kyseisistä tiedossa olevista syistä. Lisäksi syyt luetteloon lisäämiseen ilmoitettiin 12 päivänä kesäkuuta 2009 päivätyllä tiedonannolla Uthman Omar Mahmoudille hänen asianajajansa osoitteeseen, ja häntä pyydettiin esittämään näkemyksensä 14 päivään heinäkuuta 2009 mennessä.
            
         
               (4)
            
            
               Komissio ei ole saanut luetteloon lisätyltä henkilöltä minkäänlaista kannanottoa luetteloon lisäämisen syihin.
            
         
               (5)
            
            
               YK:n al-Qaidaa ja Talebania koskevan pakotekomitean laatimassa luettelossa henkilöistä, ryhmistä ja yhteisöistä, joiden varat ja muut taloudelliset resurssit olisi jäädytettävä, mainitaan Uthman Omar Mahmoud.
            
         
               (6)
            
            
               Tästä syystä Uthman Omar Mahmoud olisi lisättävä liitteeseen I.
            
         
               (7)
            
            
               Pakotekomitea muutti tunnistetietoja 24 päivänä maaliskuuta 2009. Uthman Omar Mahmoudia koskevat julkaistut tiedot (4) olisi tästä syystä saatettava ajan tasalle.
            
         
               (8)
            
            
               Tätä asetusta olisi sovellettava 30 päivästä toukokuuta 2002 ottaen huomioon asetuksen (EY) N:o 881/2002 mukaisen varojen ja taloudellisten resurssien jäädyttämisen ennaltaehkäisevä luonne ja tarve suojella niiden taloudellisten toimijoiden oikeutettuja etuja, jotka ovat luottaneet kumotun asetuksen laillisuuteen,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 30 päivästä toukokuuta 2002.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä elokuuta 2009.
      
         
            Komission puolesta
         
         Eneko LANDÁBURU
         
         
            Ulkosuhteiden pääosaston pääjohtaja
         
      
   
   
      (1)  EYVL L 139, 29.5.2002, s. 9.
   
      (2)  Asiassa T-318/01, Omar Mohammed Othman v. neuvosto, annettu tuomio (ei vielä julkaistu).
   
      (3)  EUVL C 80, 3.4.2009, s. 12.
   
      (4)  Asetus (EY) N:o 374/2008 (EUVL L 113, 25.4.2008, s. 15).
   
      LIITE
      Muutetaan asetuksen (EY) N:o 881/2002 liite I seuraavasti:
      Lisätään luonnollisten henkilöiden luetteloon seuraava:
      
         ”Uthman Omar Mahmoud (alias a) Uthman, Al-Samman, b) Uthman, Umar, c) Al-Filistini, d) Abu Qatada, e) Takfiri, Abu Umr, f) Abu Umar, Abu Omar, g) Umar, Abu Umar, e) Abu Ismail). Syntymäaika: a) 30.12.1960, b) 13.12.1960. 2 a artiklan 4 kohdan b alakohdassa tarkoitettu nimeämispäivä: 17.10.2001. Lisätietoja: pidätettynä Yhdistyneessä kuningaskunnassa odotettaessa karkotusmenettelyn tulosta (maaliskuussa 2009).”